b'\n_START_ARTICLE_\nKuvalaatta\n_START_PARAGRAPH_\nKuvalaatta on leikkaamalla, sy\xc3\xb6vytt\xc3\xa4m\xc3\xa4ll\xc3\xa4, kaivertamalla, stereotypialla tai muulla tavoin kohopainoa varten valmistettu painolaatta. Esimerkiksi viivapiirroslaatat eli fototypiat ja rasterilaatat eli autotypiat valmistettiin sy\xc3\xb6vytt\xc3\xa4m\xc3\xa4ll\xc3\xa4. Suomessa kuvalaattoina k\xc3\xa4ytettiin kahden millimetrin paksuisia sinkkilevyj\xc3\xa4. Yleens\xc3\xa4 kameralla kuvattiin originaalista negatiivi, jonka avulla laatat valotettiin ja sen j\xc3\xa4lkeen sy\xc3\xb6vytettiin.'